Hlina, Alojz, poslanec NR SR (2013-10-17):
Vážená pani predsedajúca, vážený pán minister, vážené kolegyne, kolegovia, vážení občania, pokúsim sa byť stručný, niekedy sa mi to podarí. K tomuto ja chcem vyjadriť netradične ako opozičný poslanec a skutočne opozičný poslanec aj miernu pochvalu pre ministerstvo financií, že sa pustilo do malej bitky, ale predsa dôležitej, a to, že ochrániť aj svojich podnikateľov, kamenných obchodníkov, ale aj ľudí, ktorí sa zdaňujú tu. A tým, že tu sú ľudia, ktorí využívajú to, že máme hraníc strašne veľa a máme veľa aj štátov okolo nás, tak nám zvyknú sem prísť ponúkať všeličo a nie celkom rešpektujú podmienky, ktoré sú v danej krajine štandardom. Takže toto chcem oceniť, že v praxi, čo to znamená, celkom elegantne možno sa to začína riešiť. Vyjadrujem určitú obavu o aplikáciu, ale to nám život ukáže, že čo to urobí. V praxi to znamená aj to, a to chcem využiť, túto príležitosť, teda však sa v tomto niekedy niekto aj pozerá, že čo sa stane. Stane sa to, že prijatím tohto zákona bude možné, trebárs aj pánovi Konštiakovi to odkazujem zo zväzu obchodu, ale aj prevádzkovateľom jednôt, ale aj nezávislým obchodníkom, že keď sa vám na námestí alebo na nejakej ulici postaví nejaké chladiace auto z Poľska, alebo to je jedno skade, a začne predávať bez ničoho, tak máte právo sa spýtať svojho starostu, že či keď mu vydal povolenie, že či si pýtal od neho náležitosti, ktoré teraz budú povinné, a medzi povinné náležitosti, ktoré starosta si musí pýtať k tomu, aby vydal povolenie na takýto predaj, je aj kópia knihy o tom, že je zaregistrovaný s ERP-ečkou. Takže to odporúčam vrelo všetkým prevádzkovateľom, aby sa svojho starostu pýtali. A verím, že starostovia nebudú mať s tým problém, že toto budú skutočne aj, tak oni to musia, však samozrejme, veď teda by mali, lebo tam je možnosť to, kontroly cez NKÚ, ale verím, že aj v reáli im bude na tom záležať, aby toto si, túto povinnosť splnili. Myslím, že to pomôže. Budeme musieť sa zamyslieť ďalej v tej aplikácii. Ešte k tomu, že už teda sa zaregistroval, ešte aby tu aj niečo nechal. To je tiež dôležité. Lebo ja to chcem povedať filozoficky. Lebo úlohou nás, zákonodarcov, nie je nastavovať parametre tak, aby zahraničným obchodníkom sa u nás dobre podnikalo. Úlohou našich, nás, zákonodarcov, je nastaviť parametre tak, aby sa obchodníkom v našej krajine dobre podnikalo, hej. Čiže to je kľúčové, takto by sme tomu mali rozumieť. A dovolím si povedať, že pre obchodníkov, ktorí sú nie registrovaní u nás, nie je až takou veľkou povinnosťou byť v nastavení psychologickom, že aby sa im tu dobre podnikalo. A to by možno stálo za malý pokus, že ho urobiť, že čo by sa stalo niekomu, nášmu obchodníkovi, keby si naložil plnú dodávku mäsa, niekde v Poľsku v malej dedinke ju otvoril a začal predávať. By som bol sakramentsky zvedavý, že, že ako by sa k nemu správali. Takže to je, hej, aby sme sa parametricky nastavili, že čo je našou úlohou. Čiže ja zase až takú ústretovosť v jednom ustanovení, ktoré ste tam dali, že ak registroval, registrovať na daň z depeháčky, sa mohol prebrať iba v Bratislave, čo bolo možno mierne obťažujúce, tak upravujete, že po roku 2016 vzhľadom na nejaké aplikačné problémy bude možné hocikde. Ja by som sa toho nechytal, kľudne by som to nechal tak, ako je to teraz, hej. Ale to je vecou názoru v tomto. Čiže toto, aby sme sa nastavili. My musíme byť spravodliví a už príde aj určitá magická hranica, že budeme musieť okrem toho, že sme spravodliví, budeme musieť aj pomôcť tým našim kamenným obchodníkom, aby prežili, aby sa tu v konečnom dôsledku nestalo to, že nebudú, a budú tu iba dodávky z cezhraničia a potom tu budú veľké hviezdy, ktoré sa zdaňujú v úplne iných domiciloch, a naša slovenská enkláva na Cypre bude sa, sa rozrastať. Však my sme podľa mňa už úkaz, hej, aj na Cypre, hej, že s tým, že koľko toho tam je. A ak, pán minister, tento malý boj, a tým som začal a tým aj skončím, že tento malý boj, ktorý ste vyhlásili v rámci toho, že chcete byť spravodlivý, dokonáte aj v aplikácii, že sa to podarí, tak potom by som odporúčal ešte jeden front otvoriť, a to je front cyperský. Ale teraz ma nepochopte, že vyhlasujem vojnu Cypru, alebo teda... (Vyslovené s pobavením.) Nie. Aby sme skúsili nájsť, a viem, že to ste tu minule dôvodili, že ako sa to nedá, alebo čo teda keď... (Reakcia predkladateľa.) Nie, hovorili ste, aké je to náročné, takže tomu verím. Ale viete, keby to bolo ľahké, tak to robí každý. Takže tak sa na to pozrime. To je aj výzva, hej, pre skutočného chlapa je to výzva, že je, keď je to ťažké, to znamená, že to, aj to vedel, že aj v nejakom takom, že keď, vtedy ma to začne zaujímať, keď je to ťažké, respektíve keď niekto povie, že sa to nedá, no. Takže minimálne, a teraz len nahlas rozmýšľam, nemám to prerozmýšľané, že možno by sme mohli rozprávať o nejakom, keď v tom druhom cyperskom fronte, o nejakej tabuľke daňovej lojality alebo o niečom takom, hej. Že môžme rozprávať o tom, že nech sa páči, však ono nemôžme obmedziť sa zdaňovať v rajoch, ale môžme hovoriť, že sa zdaňujú v rajoch. A môžme, vy ako orgán požívajúci vážnosť, hej, môžte teda deklarovať, že ako je kto lojálny k svojmu štátu, jazdí po týchto cestách, síce deti tu už nemajú v školách, poväčšine, ale častokrát sa vyjadrujú. A tento, by som povedal, index daňového lojality alebo tabuľka daňovej lojality by možno ako na začiatok, ako dávam do pozornosti, či by ste sa týmto smerom možno nepustili. A neviem, či som ho vám hovoril, ministrovi Kaliňákovi som hovoril, to je určite taký starozákonný žalm, a verím, že v tom budete pokračovať, jak sa hovorí: Bol som starec... Teda bol som mladík, teraz som starec, ale nevidel som spravodlivého opusteného a jeho deti žobrať o chlieb. Mimoriadne pekný žalm. A naozaj pre vás mimoriadne dôležitý, lebo určite, vy keď budete spravodlivý, tak tento žalm sa vám naplní. Čiže spravodlivosť v tomto prípade je jedna malá, malá vojna, ktorú ste začali, a ešte jedna, ktorá vás čaká. Ďakujem pekne.